hotchpotch/miracl-hf-unified huggingface dataset:
गोबिंदगढ़ किला
गोबिंदगढ़ किला एक ऐतिहासिक सैन्य किला हैं भारतीय राज्य पंजाब के अमृतसर शहर के बीच में स्थित है। इस किले का निर्माण इस्वी सन १७०० की सदी अथवा इअससे भी पूर्व हुआ था।
महाराजा रणजीत सिंह के आठवे पीढ़ी के वंशज ने गोबिंदगढ़ किले पर अपना दावा पेश कर दिया है, इसके अलावा उन्होंने सरकार से से मांग की है। इसके अलावा ब्रिटेन से सिख साम्राज्य के अंतिम महाराजा महाराजा दलीप सिंह के अवशेष वापस लाने और सिख रिवाज़ के अनुसार यहां दाह संस्कार करने के लिए बोला हैं। जसविंदर सिंह जो महाराजा रणजीत सिंह के सबसे छोटे बेटे और उनकी दूसरी पत्नी राज कौर से जन्मे रतन सिंह के सातवीं पीढ़ी के वंशज हैं वे अन्य वंशजो हरविंदर सिंह, तेजिंदर सिंह और सुरजीत सिंह के साथ मुख्य सचिव, सांस्कृतिक मामले, पुरातत्व और संग्रहालय विभाग से चंडीगढ़ में मिले एवं इस किले में अपनी दावेदारी ठोकी। उन्होंने दावा किया कि महाराजा रणजीत सिंह की अवधि के दौरान बननाए गए इस किले के कानूनी वारिसों हैं। उन्होंने कहा कि वे लोगों ने सभी सरकारी दस्तवेज़ भी सरकार के सामने प्रस्तुत किये हैं जिनमे उनके नाम के बारे में वर्णन हैं। दस्तावेजों में सजरे नस्बे, कुर्सी नामा (जो साबित करता है कि रतन सिंह महाराजा रणजीत सिंह की दूसरी पत्नी से पैदा हुए थे) महाराजा रणजीत सिंह और उनके बेटे रतन सिंह के चित्र शामिल हैं। उन्होंने दावा किया कि वे भी थे बाजार गडवेइं एवं कटरा दल सिंह के मालिक हैं जो स्वर्ण मंदिर के मुख्य प्रवेश द्वार के सामने स्थित हैं। जसविंदर सिंह, जो शिरोमणि गुरुद्वारा प्रबंधक कमेटी के साथ काम करते हैं उन्होंने कहा की 'मेरी राज्य सरकार से यही दरख्वास्त हैं उन परिवारों को जिन्होंने ऐतिहासिक भूमिकाओं के माध्यम से महाराजा रणजीत सिंह के शासन को समृद्ध बनाने में पूरा समर्थन दिया था बदले में उनकी सेवाओं और बलिदान की सराहना की जाने की आवश्यकता है इसके लिए पर्याप्त उपाय किये जाने चाहिए "। उन्होंने कहा वास्तविक वारिस निर्धारित करने के लिए कहा की इतिहासकारों की एक उच्च स्तरीय समिति गठित करने की आवश्यकता हैं जो उन परिवारों को पहचान कर उन्हें मान्यता दिला सके। उन्होंने कहा कि परिवार का मानना ​​है कि महाराजा दलीप सिंह की अवशेष को यहाँ लाया जाए एवं सिख अनुष्ठान के रूप में अंतिम संस्कार किया जाए।
आरम्भ में 1760 एवं 1770 के दशक में यह "गुजर सिंह किले" के रूप में जाना जाता था, जब यहाँ भंगी मिसल के शासकों का शासन था।
यह मिट्टी से बना हुआ हैं और 1805 में नाम इसका नाम बदला गया जब महाराजा रणजीत सिंह ने पाँच बड़ी तोपों के साथ के साथ कब्जा कर लिया जिसमे ज़मज़मा भी था जिसे भंगियन दी तोप के नाम से जाना जाता था और बाद में किम गन के रूप में जाना जाने लगा। महाराजा रणजीत सिंह ने इस किले को और मजबूत किया और सिखों के दसवें गुरु गुरु गोबिंद सिंह के नाम पर इस किले का नाम "गोबिंद गढ़" रखा।
सरदार शमीर सिंह किले के पहले गवर्नर थे। उनके उत्तराधिकारी फकीर अजीजुद्दीन थे जिनके मार्गदर्शन में इस किले का उनयन किया गया था। रणजीत सिंह के शासन के बाद, किले का नियंत्रण ब्रिटिश साम्राज्य के पास आ गया जिसने यहाँ आपराधिक जांच विभाग कार्यालय स्थापित किया। भारत की स्वतंत्रता के बाद भारतीय सेना के किले में एक आधार की स्थापना की।
गोबिंदगढ़ किले का निर्माण ईंटों और चूने से किया गया है एवं इसका आकर चौकोर हैं। इसके प्राचीर पर 25 तोप लगे हुए हैं। इसके मुख्य प्रवेश द्वार का नाम नलवा गेट हैं जो हरि सिंह नलवा के नाम पर है। खूनी द्वार पीछे तरफ का प्रवेश द्वार है। यहाँ से लाहौर के लिए एक भूमिगत सुरंग है।
बांग्लादेश क्रिकेट टीम का भारत दौरा 2016-17
बांग्लादेश क्रिकेट टीम एक टेस्ट मैच खेलने के लिए फरवरी 2017 में भारत का दौरा करने का कार्यक्रम है।  यह पहली बार होगा कि बांग्लादेश ने भारत का दौरा किया था।   शुरू में दौरे अगस्त 2016 अनुसूचित था, लेकिन बीसीसीआई द्वारा की गई अन्य प्रतिबद्धताओं के कारण, बांग्लादेश क्रिकेट बोर्ड (बीसीबी) ने कहा है कि फरवरी के पहले सप्ताह में दौरे की होने की संभावना है।  तारीक अगस्त 2016 में पुष्टि की गई। जनवरी 2017 में बीसीसीआई ने 9 फ़रवरी को मैच स्थगित कर दिया  एक दो दिवसीय अभ्यास मैच में भारत ए और बांग्लादेश के बीच 5-6 फरवरी को खेला जाएगा।
बांग्लादेश के इमरुल कायेस दौरे के मैच के दौरान घायल हो गया था और मोसद्देक हुसैन द्वारा बदल दिया गया था। भारत के अमित मिश्रा 1 फरवरी को इंग्लैंड के खिलाफ अंतिम ट्वेंटी-20 अंतरराष्ट्रीय मैच के दौरान एक चोट का सामना करना पड़ा। उन्होंने कहा कि कुलदीप यादव द्वारा बदल दिया गया था।
ऑस्ट्रेलियाई क्रिकेट टीम का भारत दौरा 2016-17
भारत और ऑस्ट्रेलियाई क्रिकेट टीम के बीच चार टेस्ट मैचों की श्रृंखला २३ फ़रवरी से २९ मार्च तक रखी गयी जिसका पहला मुकाबला २३ फरवरी को पुणे में खेला गया था।भारतीय क्रिकेट कंट्रोल बोर्ड (बीसीसीआई) ने अक्टूबर २०१६ में दौरे की तारीखों की पुष्टि की थी।
दूसरे टेस्ट के दौरान मिशेल मार्श को कंधे की चोट का सामना करना पड़ा और वह शेष श्रृंखला से बाहर हो गया। मार्कस स्टोनिस को उनके प्रतिस्थापन के रूप में नामित किया गया था। कंधे की चोट के कारण श्रृंखला के अंतिम दो मैचों के लिए हार्दिक पंड्या को टीम छोड़ दी गई थी। मिशेल स्टार्क को पैर की चोट के साथ पिछले दो टेस्ट मैचों से बाहर कर दिया गया था। पॅट कमिन्स को उनके प्रतिस्थापन के रूप में नामित किया गया था। चौथे टेस्ट से पहले, श्रेयस अय्यर को विराट कोहली के कवर के लिए भारतीय टीम में शामिल किया गया, जो कंधे की चोट से पीड़ित था।
आधिकारिक मत
आधिकारिक मत (Doctrine) उन मतों, विश्वासों, आस्थाओं और शिक्षाओं का विधिवत संग्रह होता है जिसे किसी मान्यता, धर्म, समाज या अन्य सामाजिक व्यवस्था में आधिकारिक माना जाता है। यह आवश्यक नहीं है कि उस सामाजिक व्यवस्था से बाहर के लोग किसी आधिकारिक मत को सत्य माने, और अक्सर दो धार्मिक संस्थानों के आधिकारिक मत एक-दूसरे से विपरीत भी हो सकते हैं।
रोहित शर्मा के अंतरराष्ट्रीय क्रिकेट शतकों की सूची
रोहित शर्मा एक भारतीय क्रिकेट खिलाड़ी है जो शीर्ष क्रम में दाईने हाथ से बल्लेबाजी करते है। रोहित शर्मा क्रिकेट इतिहास के एकमात्र ऐसे बल्लेबाज हैं जिन्होंने एक दिवसीय अंतरराष्ट्रीय क्रिकेट में तीन बार दोहरे शतक लगाए हैं। इन्होंने अब तक 37 शतक लगाए है जिसमें 27 वनडे शतक है जबकि 6 टेस्ट क्रिकेट में शतक है तथा 4 ट्वेन्टी-ट्वेन्टी में भी शतक है।
रोहित ने अपना पहला वनडे मैच आयरलैण्ड क्रिकेट टीम के खिलाफ जून २००७ में किया था जबकि पहला शतक ज़िम्बाब्वे के खिलाफ २०१० में बनाया था ,उस मैच में ११४ रन बनाए थे।
इन्होंने अपने टेस्ट क्रिकेट की शुरुआत २०१३ में वेस्ट इंडीज़ के खिलाफ की थी। उस मैच में इन्होंने 177 रनों की पारी खेली थी।
१३ नवम्बर २०१४ को इन्होंने श्रीलंका क्रिकेट टीम के खिलाफ कोलकाता के ईडन गार्डन्स मैदान पर वनडे मैच में २६४ रन बनाकर एक नया रिकॉर्ड बनाया था।
०२ अक्तूबर २०१५ को रोहित शर्मा ने टी२० में शतक लगाकर दूसरे भारतीय खिलाड़ी बन गए जिन्होंने टी२० में शतक लगाया। इसके बाद रोहित ने ८ जुलाई २०१८ को भारत के इंग्लैंड दौरे पर इंग्लैंड के खिलाफ नाबाद १०० रन बनाकर अपना तीसरा ट्वेन्टी-२० अंतरराष्ट्रीय शतक बनाया और पहले भारतीय और दुनिया के दूसरे बल्लेबाज बन गए जिन्होंने तीन शतक बनाये हो।
लोक मनोविज्ञान
अन्य व्यक्तियों के व्यवहार तथा मानसिक स्थिति की व्याख्या करने तथा पूर्वानुमान करने की मानव-क्षमता को लोक मनोविज्ञान (folk psychology) या सामान्यबुद्धि मनोविज्ञान (commonsense psychology) कहते हैं। दैनन्दिन जीवन में अनुभव किये जाने वाले कष्ट, सुख, उत्तेजना, और चिन्ता आदि के लिये आम बोलचाल के शब्दों का प्रयोग किया जाता है न कि तकनीकी या वैज्ञानिक शब्दावली।
आत्म समुन्नति
आर्थिक, बौद्धिक या भावनात्मक रूप से स्वयं अपना सुधार करना आत्म समुन्नति (self-improvement) या स्वावलम्बन या आत्मनिर्भरता (Self-help) कहलाता है।
बद्रीनाथ की दुल्हनिया
'बद्रीनाथ की दुल्हनिया' २०१७ की एक भारतीय रोमांटिक कॉमेडी फ़िल्म है जिसका निर्देशन शशांक खैतन ने किया है और निर्माण करण जौहर ने धर्मा प्रोडक्शन्स के बैनर तले किया है।। इस फ़िल्म में मुख्य भूमिका में वरुण धवन, आलिया भट्ट और गौहर खान आदि हैं। यह फ़िल्म हम्प्टी शर्मा की दुल्हनिया से शुरू हुई फ्रैंचाइज़ी का दूसरा हिस्सा है। यह १० मार्च २०१७ को सिनेमाघरों में प्रदर्शित हुई।फ़िल्म का संगीत अमाल मलिक, तनिष्क बागची, अखिल सचदेव ने दिया है और कुमार, शब्बीर अहमद, अखिल सचेदव, बादशाह ने गीत लिखे हैं। फिल्म के संगीत अधिकार टी-सीरीज़ के पास है। गाना "तम्मा तम्मा अगेन" १९९० की फ़िल्म "थानेदार" से लिया गया है जिसे इस फ़िल्म के लिए पुनर्निर्मित किया गया है। फ़िल्म की सम्पूर्ण एल्बम जिसमें ५ गाने हैं, १४ फरवरी २०१७ को रिलीज़ की गयी।
दारिपल्ली रामैया
दारिपल्ली रमैया (जन्म: १९३७) भारत के सामाजिक कार्यकर्ता हैं जिन्हें २०१७ में हरियाली फैलाने में विशेष योगदान के लिये पद्मश्री से सम्मानित किया गया।
श्री रमैया तेलंगण के खम्मम जिले के रेड्डिपल्लि गाँव के निवासी हैं। स्थानीय लोग उन्हें 'चेल्ता रमैया' (वृक्ष रमैया) कहते हैं। ऐसा अनुमान है कि खम्मम जिले में और उसके आसपास उन्होने १० लाख से अधिक पौधे लगाये हैं ताकि हरियाली को वपस लाया जा सके। वे उस तरह के पौधे लगाते हैं जो छाया देते हैं, फल देते हैं या बायोडीजल के लिये काम आते हैं। इन्हें लौग प्यार से the tree man भी बुलाते हैं।
मुरादाबाद रेलवे स्टेशन
मुरादाबाद रेलवे स्टेशन(स्टेशन कोड: MB), उत्तर प्रदेश के मुरादाबाद शहर का मुख्य रेलवे जंक्शन स्टेशन है। यह राष्ट्रीय राजधानी दिल्ली से 167 किमी (104 मील) की दूरी पर स्थित है और उत्तर रेलवे के मुरादाबाद रेलवे मंडल का मुख्यालय है। यह लखनऊ-मुरादाबाद रेलमार्ग, मुरादाबाद - अंबाला रेलमार्ग, और दिल्ली - मुरादाबाद रेलमार्ग पर स्थित है। यहां से राजधानी, शताब्दी, गरीब रथ एक्सप्रेस, डबल डेकर एक्सप्रेस और कई सुपर फास्ट एक्सप्रेस गुजरती है।.
चन्दौसी रेलवे स्टेशन
चन्दौसी रेलवे स्टेशन;Chandausi railway station: चन्दौसी रेलवे स्टेशन भारत के उत्तर प्रदेश राज्य के सम्भल जिले में स्थित है और चन्दौसी में कार्य करता है चन्दौसी रेलवे स्टेशन वरेली रेल मार्ग पर पड़ता है तथा उत्तर रेलवे द्वारा कार्य करता है। मुख्य रेल गाड़िया दादर - वरेली एक्सप्रेस, देहरादून - इलाहाबाद लिँक एक्सप्रेस और दिल्ली मुजफ्फरपुर सद्भाबना एक्सप्रेस आदि रेलगाड़ियाँ यह से गुजर कर जाती है।
वेणीसंहार
वेणीसंहारम्, भट्टनारायण द्वारा रचित प्रसिद्ध संस्कृत नाटक है। भट्टनारायण ने महाभारत को 'वेणीसंहार' का आधार बनाया है। 'वेणी' का अर्थ है, स्त्रियों का केश अर्थात् 'चोटी' और 'संहार' का अर्थ है सजाना, व्यवस्थित करना या, गुंफन करना। वेणीसंहार नाटक को नाट्यकला का उत्कृष्ट उदाहरण माना जाता है और भट्टनारायण को एक सफल नाटककार के रूप में स्मरण किया जाता है। नाट्यशास्त्र की नियमावली का विधिवत पालन करने के कारण नाट्यशास्त्र के आचार्यों ने भटटनारायण को बहुत महत्त्व दिया है।
दुःशासन, द्रौपदी के खुले हुए केश पकड़ के बलपूर्वक घसीटता हुआ द्युतसभा में लाता है, तभी द्रौपदी प्रतिज्ञा करती है कि जबतक दुःशासन के रक्त से अपने बालों को भिगोएगी नहीं तब तक अपने बाल ऐसे ही बिखरे हुए रखेगी। भट्टनारायण रचित इस नाटक के अन्त में भीम दुःशासन का वध करके उसका रक्त द्रौपदी के खुले केश में लगाते हैं और चोटी का गुंफन करते हैं। इसी प्रसंग के आधार भट्ट नारायण ने इस नाटक का शीर्षक 'वेणीसंहार' रखा है।
छः अंक के कथावस्तु वाले इस 'वेणीसंहार' नाटक की मुख्य और सबसे बड़ी विशेषता यह है कि इसमें महाभारत की सम्पूर्ण युद्धकथा को समाविष्ट किया गया है। 'वेणीसंहार' नाटक की दूसरी विशेषता तृतीय अंक का प्रसंग कर्ण और अश्वत्थामा का कलह है।
नाटक का नायक दुर्योधन है, क्योंकि उसको लक्ष्य में रखकर समस्त घटनाएं चित्रित हैं। इसीलिए उसके दुःख, पराभव और मृत्यु का वर्णन होने से यह एक दुखान्त नाटक माना जाता है। कुछ विद्वान भीम को नाटक का नायक मानने के पक्ष में हैं, क्योंकि इसमें वीर रस की प्रधानता है तथा नाटक की कथा भीम की प्रतिज्ञाओं पर आधारित है। भीमसेन का चरित्र प्रभावशाली और आकर्षक है। उनके भाषणों से उनकी वीरता और पराक्रम का पता लगता है। उसमें आत्मविश्वास का अतिरेक है। अश्वत्थामा अपने गुणों को प्रकट किये बिना अपूर्ण व्यक्तित्व सा है।
नाटककार निस्सन्देह घटना-संयोजन में अत्यन्त दक्ष हैं। उनके वर्णन सार्थक और स्वाभाविक हैं। नाटक का प्रधान रस, वीर है। गौड़ी रीति, ओज गुण और प्रभावी भाषा-उसकी अन्य विशेषताएं हैं। कर्ण का वक्तव्य देखिये-
अर्नास्तत्व
अर्नास्तत्व (nothing) उस स्थिति को कहते हैं जिसमें कोई भी चीज़ उपस्थित न हो, अर्थात हर प्रकार का पूर्ण आभाव हो।
त्रिभुवन विश्वविद्यालय अंतर्राष्ट्रीय क्रिकेट मैदान
त्रिभुवन विश्वविद्यालय अंतर्राष्ट्रीय क्रिकेट मैदान काठमांडू के किर्तीपुर में रहा अंतर्राष्ट्रीय क्रिकेट मैदान हैं।
अवधूत गीता
अवधूत गीता, अद्वैत वेदान्त के सिद्धान्तों पर आधारित संस्कृत ग्रन्थ है। 'अवधूत गीता' का शाब्दिक अर्थ है, 'मुक्त व्यक्ति के गीत'। यह ग्रन्थ नाथ योगियों का महत्वपूर्ण ग्रन्थ रहा है।
यह ग्रन्थ दत्तात्रेय द्वारा रचित माना जाता है। वर्तमान समय में प्राप्त पाण्डुलिपियाँ लगभग ९वीं या १०वीं शताब्दी में रचित प्रतीत होतीं है। इसमें २८९ श्लोक हैं जो ८ अध्यायों में विभक्त हैं।
मैथुन (तंत्र)
तंत्र के सन्दर्भ में मैथुन पंचमकारों में से एक है।
कटघर रेलवे स्टेशन
कटघर रेलवे स्टेशन; Katghar Railway Station: उत्तर प्रदेश के मुरादाबाद शहर में स्थित है। यह लखनऊ-मुरादाबाद लाइन पर स्थित है। यह मुरादाबाद रेलवे स्टेशन से लगभग 5 किमी जो प्रमुख रेलवे स्टेशन इसके पास है।
बैजनाथपुर क्रिकेट मैदान
बैजनाथपुर क्रिकेट मैदान बिराटनगरमें स्थित क्रिकेट मैदान हैं। यह क्रिकेट मैदान में सातवें राष्ट्रीय खेलकूद २०७३ विभिन्न विधामें खेल हुआ था।
फाप्ला क्रिकेट मैदान
फाप्ला क्रिकेट मैदान धनगढी कैलालीमें स्थित हैं। एनपिएलके पहले संस्करण नेपाल प्रिमियर लिग २०१४ के दो दिवसीय खेलों फाप्ला मैदान में संचालन हुआ था।
क्रिकेटलोक डट कम
शहीद रंगशाला
सहिद रंगशाला बिराटनगरमें रहा रंगशाला हैं। यह 10,000 क्षमता वाला स्टेडियम हैं। इस स्टेडियम के अंदर आने के लिए 3 मुख्य द्वार हैं। यह रंगशाला आगामी दिन में राष्ट्रीय खेलकूद शुरू करने वाला हैं। यह नेपाल के तीसरे बड़े स्टेडियम हैं। यह मोरङ XI के घरेलू मैदान हैं। यह नेपाल के एक प्रख्यात स्टेडियम हैं। बहुत प्रोग्राम इस स्टेडियम में होता हैं। यह रंगशाला में सातवें राष्ट्रीय खेलकूद २०७३ विभिन्न विधामें खेल हुआ था।
अरेरा कॉलोनी
अरेरा कॉलोनी भोपाल शहर, जो की मध्यप्रदेश की राजधानी है उसके सबसे बड़े आवासीय क्षेत्रो में से एक हैं। यह शहर के संभ्रांत आवासीय क्षेत्रो में जाना जाता है। शहर के दक्षिणी भाग में स्थित इस कॉलोनी में हरे भरे पेड़ तथा उद्यान बहुतायत की संख्या में पाए जाते हैं अरेरा कॉलोनी को 8 उपक्षेत्रों में विभक्त किया गया है जिन्हें ई १- ई ८  क्रमांक दिया गया है।    अरेरा कॉलोनी का नाम शहर के मध्य स्थित अरेरा पहाड़ी जोकि पुराने शहर एवं नए शहर को बांटती है के प्रभाव से पड़ा है।
अरेरा कॉलोनी के मुख्य खरीदारी क्षेत्र एवं बाजार मुख्यतः बिट्टन मार्केट 10 नंबर 11 नंबर 12 नंबर में है साथ ही ई ८ के नजदीक ही सेवाएं कॉन्पलेक्स नाम का व्यावसायिक स्थल भी है। मेट्रो प्लाजा नाम का शॉपिंग कॉन्पलेक्स बिट्टन मार्केट के पास स्थित है, नजदीक ही एक उपडाकघर भी है जिसका पिन कोड 462016 है यह डाकघर अरेरा कॉलोनी तथा इसके आसपास के एक बड़े क्षेत्र को अपनी सेवाएं प्रदान करता है।
बिट्टन मार्केट ई ५ तथा दस नंबर मार्केट जो कि इस क्षेत्र में स्थित है। यहां पर व्यापक रूप से खानपान की दुकानें होटल रेस्तरां उपलब्ध है जैसे:
इस क्षेत्र में बहुत बड़ी संख्या में निजी एवं शासकीय विद्यालय है। उनमें से कुछ नीचे सूचीबद्ध हैं: इस क्षेत्र में कई निजी तथा सरकारी अस्पताल नर्सिंग होम क्लीनिक स्थित हैं। उनमें से कुछ नीचे सूचीबद्ध है:
क्षेत्र में खेल गतिविधियों हेतु कई फिटनेस क्लब जैसे अर्जुन फिटनेस क्लब गेम स्क्वैश तथा अन्य खेलों के हेतु कई सुविधाएं उपलब्ध हैं। अरेरा कॉलोनी की एक विशेष उल्लेखनीय बात यह है कि यहां पर कई संख्या में खेल के मैदान है यहीं पर 10 नंबर के पास स्थित ओल्ड कैंपियन स्कूल के नजदीक एक क्रिकेट का मैदान है, जहां पर सालाना मयंक चतुर्वेदी स्मृति क्रिकेट टूर्नामेंट होते हैं, जिसमें पूरे देश से कई क्रिकेट टीमें भाग लेती हैं।
अरेरा कॉलोनी भोपाल के एक महत्वपूर्ण स्थलों में से एक है इसके सभी क्षेत्रों में बसों, टैक्सियों, ऑटो रिक्शा तथा मिनी बस के माध्यम से सुगमता से पहुंचा जा सकता है। अरेरा कॉलोनी से नजदीकी हबीबगंज रेलवे स्टेशन हैँ जोकी भोपाल का एक उप रेलवे स्टेशन है।
2017 कानाड की मस्जिद मेँ आंतकी हमला
कनाडा के क्यूबेक शहर की मस्जिद में हमलावरो ने अंधाधुंध की थी जिसमें चार लोगो मौके पर ही मौत हो गयी थी
क्यूबेक सिटी इस्लामिक संस्कृतिक केन्द्र के भीतर लगभग 40 लोग नमाज पढ़ रहे इसी दौरान तीन हमलावरो ने गोलीवारी कर दी थी जिसमें चार लोग मारे गये थे।
प्रभावी ब्याज दर
यदि किसी ऋण या अन्य वित्तीय उत्पाद पर चक्रबृद्धि ब्याज एक वर्ष के बजाय किसी अन्य अवधि में (जैसे, प्रति मास) जोड़ा जाता (कम्पाउण्डिंग) है, तो प्रभावी ब्याज दर (effective interest rate) वह राशि है जो एक वर्ष में प्रति सैकड़ा जुड़ती है। उदाहरण के लिये, किसी जमा राशि पर १% मासिक चक्रबृद्धि ब्याज मिलता है तो १ वर्ष में १२.६८३% प्रतिशत ब्याज मिलेगा। अतः इस स्थिति में प्रभावी ब्याज दर १२.६८३% वार्षिक है, न कि १x१२=१२% वार्षिक।
प्रभावी ब्याज दर, इस बात पर निर्भर करती है कि १ वर्ष में कितनी बार ब्याज को मूल में जोड़ा जाता है (कम्पाउन्डिंग की आवृत्ति)
मलारना स्टेशन
मलारना स्टेशन ,मलारना डूँगर तहसील मैं इस्थित हैं।
मलारना स्टेशन दिल्ली से मुम्बई रेल मार्ग पर एक छोटा स्टेशन हैं। इसके 8 किमी पर एक प्रसिद्धि गाँव सांकडा भी इस्थित हैं।  रघुवन्ठी
मलारना स्टेशन के पास से ही निकल रही बनास नदी में भरी मात्रा में बजरी का खनन किया जाता हैं , जिससे आस पास के इलाको शहरों में कंस्ट्रेशन का कार्य करने में काम लिया जाता हैं।
हिमाचल प्रदेश क्रिकेट एसोसिएशन स्टेडियम
हिमाचल प्रदेश क्रिकेट एसोसिएशन स्टेडियम () जिसे एचपीसीए क्रिकेट स्टेडियम के संक्षिप्त नाम से जाना जाता है यह एक क्रिकेट स्टेडियम है जो भारतीय राज्य हिमाचल प्रदेश के धर्मशाला क्षेत्र में स्थित है। धर्मशाला तिब्बत के दलाई लामा के कारण जाना जाता है।
यहाँ पर पहला वनडे मैच २७ जनवरी २०१३ को भारत और इंग्लैंड के बीच खेला गया था जबकि पहला ट्वेन्टी-ट्वेन्टी मुकाबला २ अक्तूबर २०१५ को भारत और दक्षिण अफ्रीका के बीच खेला गया था।
दमिश्क विश्वविद्यालय
दमिश्क विश्वविद्यालय ; University of Damascus (‏जामी अतु दमिश्काह) सीरिया का सबसे बड़ा और सबसे पुराना विश्वविधाल है सीरिया की राजधानी दमिश्क में स्थित है और अन्य सीरियाई शहरो में इसकी शाखाएँ उपस्थित है यह 1903 ईस्वी में स्कूल ऑफ मेडिसिन और 1913 ईस्वी में विधि संस्थान के विलय के माध्यम से स्थापित किया गया था 1958 ईस्वी तक सीरियाई विश्वविद्यालय के नाम पहचाना गया लेकिन अलप्पो विश्वविद्यालय की स्थापना के बाद इसका नाम बदल कर दमिश्क विश्वविद्यालय कर दिया गया था जो वर्तमान में भी दमिश्क विश्वविद्यालय के ही नाम से जाता है दमिश्क विश्वविद्यालय सीरिया में पूरी शिक्षा प्रणाली पूर्व राष्ट्रपति हाफिज अल अशद के दौरान नाटकीय रूप से अपमानित किया गया था और उनके बाद बशर अल असद के शासनकाल में यह विश्वविद्यालय दूनिया तथा अरब दूनिया में एक अग्रणी विश्वविद्यालय हुआ करता था लेकिन सीरियाई गृहयुध्द के दौरान वर्तमान रैकिंग 4152 है और अरब विश्व में रैकिंग 114 वे स्थान पर है।. 1901 में दमिश्क में एक स्कूल ऑफ मेडिसिन के कार्यलाय की स्थापना को मंजूरी दी गयी थी जिसके बाद 1903 ईस्वी में सीरियाई विश्वविद्यालय के रूप में स्थापित हुआ तथा वर्ष 1958 को इसका नाम दमिश्क विश्वविद्यालय रखा गया।
बागनाथ मंदिर
बागनाथ मंदिर, भारत के उत्तराखण्ड के बागेश्वर जिले के बागेश्वर में स्थित एक प्राचीन शिव मंदिर है। यह उत्तर भारत में एक मात्र प्राचीन शिव मंदिर है जो कि दक्षिण मुखी है जिसमें शिव शक्ति की जलहरी पूरब दिशा को है । यहाँ शिव पार्वती एक साथ स्वयंभू रूप में जलहरी के मध्य विद्यमान हैं । यह बागेश्वर जिले का सबसे प्रसिद्ध मंदिर है और बागेश्वर जिले का नाम भी इसी मंदिर के नाम पर पड़ा है। यह सरयू गोमती एवं सरस्वती ( अदृश्य )नदियों के संगम पर बागेश्वर नगर में स्थित है. इस मंदिर की नक्काशी अत्यन्त प्रभाशाली है।
यह मंदिर भारतीय राज्य उत्तराखंण्ड के वागेश्वर जिले में सरयू और गोमती नदियों स्थित है और इसकी समुद्र तल से उचाई 1004 मीटर है।
हिन्दु पौराणिक कथा के अनुसार बाबा मार्कडेय यहाँ शिव जी पूजा किया करते थे जिससे शिव जी एक बाघ के रूप में ऋषी मार्कडेय को आशीर्वाद देने आये थे। लेकिन कुछ सूत्रो के अनुसार भवन चन्द शासक लक्ष्मी चन्द ने 1602 ईस्वी में इसका निर्माण कराया था।
अल-उला
ये प्राचीन उत्तरी अरेबियाई राजवंश लिहयान की राजधानी था। 2000 साल पुराना ये शहर रेगिस्तान से घिरा हुआ है और पत्थरों का एक खंडहर सा नजर आता है। हरान शिलालेख के मताबिक बेबिलोनिया का आखिरी राजा नाबोनिडस ने 552 ई.पू.तायमा,देदान (पुराना लिहयान)और यातरिब(वर्तमान की मदीना)को जीतने के लिए एक सैन्य अभियान का नेतृत्व किया था। कई सौ साल बाद लिहयान ने नाबातियन का शासन चला,जब तक कि रोम ने उसकी राजधानी पेट्रा पर हमला नहीं कर दिया। इसके बाद नाबातियन हेग्रा चला गया,जिसे अब मादा-इन सालेह के नाम से जाना जाता है। ये अल उला से 13 मील दूरी पर स्थित है। कहा जाता है कि यहां 630 में टाबुक की लड़ाई में बीजान्टिन सेना को एकजुट करने के लिए पैगंबर हजरत मुहम्मद ने नेतृत्व किया था। इसके बाद 13वीं सदी में अल उला एक प्रमुख केंद्र बन गया,जिसके बाद इसकी प्राचीन इमारतों को नया शहर बसाने के लिए दोबारा इस्तेमाल किया जाने लगा और इसके बाद ही इसके पास एक नया शहर बसा दिया गया।
हर जगह की अपनी अलग पहचान होती है ठीक उसी प्रकार टूटे- फूटे मकानों वाले सऊदी अरब के इस अल-उला शहर को मध्यपूर्व के भुतहा कस्बे के तौर पर जाना जाता है,जो अरब के प्राचीन शहरों में से एक है। 1983 में इस कस्बे में रहने वाले आखिरी परिवार ने भी इसे छोड़ दिया था। इसके बाद से लगभग 30 साल से भी ज्यादा समय से ये शहर वीरान पड़ा है।
श्रीश चन्द्र वसु
श्रीश चंद्र वसु (1861–1918) संस्कृत एवं गणित के विद्वान थे। उन्होने अष्टाध्यायी तथा अनेक अन्य संस्कृत ग्रन्थों का अंग्रेजी अनुवाद किया।
तत्वबोधिनी पत्रिका
तत्वबोधिनी पत्रिका, महर्षि देवेन्द्रनाथ ठाकुर द्वारा १६ अगस्त १८४३ को स्थापित की गयी थी। यह तत्वबोधिनी सभा की पत्रिका थी जिसका प्रकाशन १८८३ तक होता रहा। यह कोलकाता से बांग्ला में प्रकाशित होती थी।
ब्राह्मधर्म के प्रचार एवं तत्त्वबोधिनी सभा के सभासदों के मध्य नियमित वार्तालाप के उद्देश्य से इसकी स्थापना की गयी थी। अक्षय कुमार दत्त के सम्पादकत्व में तत्त्बबोधिनी पत्रिका का प्रथम प्रकाशन हुआ। इसके पीछे देबेन्द्रनाथ ठाकुर का नेतृत्व था। उन्नीसवीं शताब्दी के श्रेष्ठ गद्यलेखक ईश्वरचन्द्र विद्यासागर, राजनारायण बसु, द्विजेन्द्रनाथ ठाकुर इस पत्रिका में नियमित लिखते थे। उनके लेखों से उस समय बांग्ला भाषा और साहित्य एक नवयुग का सूत्रपात हुआ।
वेदान्त-प्रतिपाद्य ब्रह्मबिद्या का प्रचार पत्रिका का मुख्य उद्देश्य था और ज्ञानविज्ञान, इतिहास, साहित्य, धर्म, राजनीति, अर्थनीति, समाजतत्त्व एवं दर्शन से सम्बन्धित मूल्यवान रचनाएँ इसमें प्रकाशित होतीं थीं। अन्तरराष्ट्रीय व्यापार में बंगालियों की हिस्सेदारी तथा राजनैतिक स्वाधीनता की प्राप्ति के लिए अपना संगठन बनाने का आह्वान होता था। इस प्रकार उस समय की बंगाली संस्कृति और सभ्यता की उन्नति में इस पत्रिका ने विशेष योगदान किया।
सुलभ समाचार
सुलभ समाचार, कोलकाता से प्रकाशित एक बांग्ला साप्ताहिक पत्र था। यह १९वीं शताब्दी के बंगाल की पत्रकारिता का अग्रदूत था। इसका प्रकाशन कोलकाता से १६ नवम्बर १८७० से शुरू हुआ। इसे केशव चन्द्र सेन ने शुरू किया था।
केशव चन्द्र सेन ने १६ नवम्बर १८७० में कोलकाता से इस समाचार पत्र का प्रकाशन शुरू किया। इसका मूल्य मात्र एक पैसा रखा गया था, जिससे गरीब लोग या बहुत कम पैसे खर्च करने वाले भी इसे खरीद सकें। वर्ष १९१२ में यह समाचार पत्र "इंडियन मिर्र प्रेस" से निकलने लगा था।
शुरुआत में इसकी १,००० प्रति निकाली गई, जो दो सप्ताह में ही बढ़ कर ५,००० हो गई और एक महीने में ८,००० तक पहुँच गई। इसे मुख्यतः आम आदमी ही पढ़ा करते थे, जो हाल ही में होने वाले या हो चुके घटनाओं के बारे में जानकारी प्राप्त करने के लिए इसे पढ़ते थे।
वासुदेव दीक्षित
वासुदेव दीक्षित प्रसिद्ध वैयाकरण थे जिन्होने सिद्धान्तकौमुदी की बालमनोरमा नामक टीका लिखी।
होमी वाडिया
होमी वाडिया (22 मई 1911 – 10 दिसंबर, 2004) एक भारतीय फिल्म निर्देशक और निर्माता थे। वह 1933 में स्थापित वाडिया मूवीटोन प्रोडक्शंस के सह-संस्थापक थे। इसके बंद होने के बाद 1942 में उन्होंने बसंत पिक्चर्स की स्थापना की।  पाँच दशकों में फैले अपने कैरियर में उन्होंने 40 से अधिक फिल्मों का निर्देशन किया जिसमें "हंटरवाली" (1935), "मिस फ्रंटियर मेल" (1936), "हीरे की रानी" (1940) और काल्पनिक फिल्म "हातिम ताई" (1956) शामिल थीं।वह 1954 में स्थापित फिल्म एंड टेलीविजन प्रोड्यूसर्स गिल्ड ऑफ इंडिया के एक संस्थापक सदस्य थे। वाडिया अभिनेत्री और स्टंट महिला निडर नाडिया से विवाहित थे। उनके बड़े भाई जे.बी.एच.वाडिया भी एक फिल्म निर्देशक थे।
निडर नाडिया
मेरी एन इवांस उर्फ मेरी इवांस वाडिया उर्फ निडर नाडिया (8 जनवरी 1908 – 9 जनवरी, 1996) भारतीय फिल्मजगत की एक अभिनेत्री और स्टंट नायिका थीं, जिन्हें 1935 में जारी साहसी नकाबपोश हंटरवाली के रूप में याद किया जाता है। यह फिल्म भारतीय सिनेमा में महिलाओं को मुख्य भूमिका में प्रस्तुत करने वाली प्रारंभिक फिल्मों में शुमार है।
निडर नाडिया का जन्म 8 जनवरी 1908 में पर्थ, पश्चिमी ऑस्ट्रेलिया हुआ था। उनका मूल नाम मेरी एन इवांस था। वह मार्गरेट व स्कॉटलैंड के मूल निवासी हर्बट इवांस की बेटी थी। हर्बट ब्रिटिश सेना में एक स्वयंसेवक थे और भारत आने के पहले वे ऑस्ट्रेलिया में रहते थे। मेरी महज एक एक वर्ष की थीं जब उनके पिता के रेजिमेंट की बॉम्बे के लिये बदली कर दी गई। इस तरह मेरी 1913 में पांच साल की उम्र में अपने पिता के साथ बॉम्बे चली आईं।
1915 में प्रथम विश्व युद्ध के दौरान जर्मनों के हाथों उनके पिता की असामयिक मृत्यु के फलस्वरूप उनका परिवार पेशावर (अब पाकिस्तान) में जा बसा। उत्तर-पश्चिम सीमांत प्रांत (अब खैबर पख्तूनख्वा) में रहने के दौरान उन्होंने वह घुड़सवारी, शिकार, मछली पकड़ना और निशाना लगाना सीखा। 1928 में मेरी अपनी मां और भाई रॉबर्ट जोन्स, जिनके बारे में बहुत ज्यादा मालूमात नहीं है, से साथ बॉम्बे लौट आईं और यहाँ मैडम एस्ट्रोवा से बैले नृत्य सीखा।
नाडिया ने पहले पहल बॉम्बे के सेना और नौसेना दुकानों में बतौर सेल्सवुमन नौकरी की, फिर "एक बेहतर नौकरी पाने" हेतु शार्टहैंड व टाइपिंग भी सीखना चाहती थीं। एस्ट्रोवा की मंडली ब्रिटिश सैनिकों के लिये सैन्य ठिकानों पर और भारतीय राजघरानों और आम लोगों के लिये धूल भरे छोटे कस्बों और गांवों में प्रदर्शन करती फिरती। यहीं उन्होंने गुलाटी मारना (cartwheel) जैसे करतबों में महारत हासिल की, जो बाद में फिल्म के स्टंट करने में बेहद काम आई।
नाडिया ने बतौर थियेटर कलाकार भारत के कोने कोने में भ्रमण किया और १९३० में जार्को सर्कस में काम करने लगीं। फिल्मों से उनका परिचय वाडिया मूविटोन के जे.बी.एच (जमशेद) वाडिया ने कराया। अविश्वास के बावजूद जमशेद ने नाडिया को देश दीपक और नूर-ए-यमन जैसी फिल्मों में छोटी मोटी भुमिकायें दीं। इनमें प्रसिद्धि पाने पर और सर्कस मे उनके कार्यानुभव को देखते हुये, जमशेद और उनके भाई ने नाडिया को स्टार बनाने का फैसला लिया।
1993 में नाडिया के पड़पोते रियाद विंची वाडिया ने उनके जीवन और फिल्मों पर एक वृत्तचित्र "फीयरलेसः द हंटरवाली स्टोरी" का निर्माण किया। इसे 1993 के बर्लिन अंतर्राष्ट्रीय फिल्म महोत्सव में देखकर डोरोथी वेनर नामक एक जर्मन स्वतंत्र लेखक ने "फियरलेस नाडियाः द ट्रू स्टोरी ऑफ बालिवुड्स ओरिजिनल स्टंट क्वी" की रचना की, जिसका 2005 में अंग्रेजी में अनुवाद किया गया। माना जाता है विशाल भारद्वाज की हिंदी फिल्म रंगून नाडिया के जीवन और समय पर आधारित है, फिल्म में उनका किरदार कंगना राणावत ने निभाया।
नाडिया का विवाह होमी वाडिया से 1961 में हुआ।
हैमिल्टन का सिद्धान्त
भौतिकी में, हैमिल्टन सिद्धान्त (Hamilton's principle) के अनुसार, किसी भौतिक निकाय की गतिकी, केवल एक फलन के परिवर्तन की समस्या (variational problem) द्वारा ही निर्धारित होता है। इस फलन को लाग्रेंजियन (Lagrangian) कहते हैं। यह सिद्धान्त विलियम रोवन हैमिल्टन (William Rowan Hamilton) ने प्रतिपादित किया था।
हंटरवाली की बेटी
हंटरवाली की बेटी 1943 में जारी एक हिन्दी फिल्म है। और 1935 में प्रदर्शित फिल्म "हंटरवाली" की अगली कड़ी (सीक्वल) है। दोनों ही फिल्मों में निडर नाडिया ने नायिका के रूप में अभिनय किया और उनका निर्माण वाडिया बंधु जमशेद व होमी वाडिया (नाडिया के पति) की कंपनी वाडिया मूवीटोन द्वारा किया गया था।
लग्रान्ज गुणक
गणितीय इष्टमीकरण में, लग्रान्ज गुणक विधि (method of Lagrange multipliers), किसी फलन का, समता शर्तों ( equality constraints) के अधीन, स्थानीय उच्चिष्ठ तथा निम्निष्ठ प्राप्त करने की एक विधि है। इसका नामकरण इटली के गणितज्ञ जोजेफ लुई लग्रान्ज के नाम पर पड़ा है।
भिन्नात्मक कलन
भिन्नात्मक कलन (Fractional calculus), गणितीय विश्लेषण की शाखा है जिसमें अवकलज ऑपरेटर formula_1 तथा समाकलन ऑपरेटर "J" के भिन्नात्मक या वास्तविक घातांक निकालने की सम्भावना का अध्ययन किया जाता है।
पर्यावरण नियोजन एवं समन्वय संगठन (एप्को)
पर्यावरण नियोजन एवं समन्वय संगठन (एप्को) (Environmental Planning and Coordination Organisation (EPCO)), भोपाल में स्थित एक स्वशासी संस्था है। इसका कार्य जनसमुदाय में पर्यावरण के प्रति जागरूकता निर्माण करना और मध्य प्रदेश सरकार के साथ मिलकर विभिन्न परियोजनाओं को क्रियान्वित करना है।
इसकी स्थापना वर्ष १९८१ में हुई थी। जलवायु परिवर्तन मुद्दों पर यह राज्य की नोडल एजेंसी के रूप में कार्य कराती है। ५० एकड़ में फैले इसके परिसर को पर्यावास परिसर कहा जाता है
मुरादाबाद हवाई अड्डा
मुरादाबाद हवाईअड्डा; Moradabad Airport: मुरादाबाद हवाई अड्डा और मुढ़ा पांडे हवाई अड्डे के नाम से भी जाना जाता है। भारतीय राज्य उत्तर प्रदेश में राष्ट्रीय राजमार्ग 24 पर मुरादाबाद और रामपुर के मध्य स्थित है उत्तर प्रदेश सरकार ने फरवरी 2014 को भारतीय विमानपत्तन प्राधिकरण के साथ एक ज्ञापन समझौते के पर हस्ताक्षर किए थे।. तथा मुरादाबाद हवाई पट्टी का 21 करोड़ रुपये की अनुमानित लागत से 52 हेक्टेयर भूमि पर निर्माण किया गया था।
मोहम्मद अली जौहर विश्वविद्यालय
मोहम्मद अली जौहर विश्वविद्यालय: एक निजी विश्वविद्यालय है जो रामपुर में मोहम्मद अली जौहर ट्रस्ट, उत्तर प्रदेश, विश्वविद्यालय अनुदान आयोग, (यूजीसी) द्वारा मान्यता प्राप्त 2006 में स्थापित किया गया था इसके चांसलर समाजवादी पार्टी के पूर्व कैबिनेट मंत्री आजम खान है। यह उत्तर प्रदेश सरकार द्वारा 2012 में विश्वविद्यालय का दर्जा प्रदान किया गया था। इस पर 28 अल्पसंख्यक शिक्षण संस्थानों के लिए राष्ट्रीय आयोग (NCMEI) द्वारा अल्पसंख्यक का दर्जा मई 2013 को दिया गया था।.
नारायण हरी आपटे
नारायण हरी आपटे, (११ जुलाई १८८९ – १४ नवम्बर १९७१) लोकप्रिय मराठी उपन्यासकार, लेखक और सम्पादक थे। वो मूल रूप से महाराष्ट्र के थे।
अरुण शर्मा (पुरातत्वविद)
डॉ अरुण शर्मा (जन : १९३३ ) भारत के पुरातत्त्वविद हैं। जनवरी २०१७ में भारत सरकार ने उन्हें पद्मश्री से सम्मानित किया। सम्प्रति वे छत्तीसगढ़ शासन के पुरातात्विक सलाहकार हैं। उन्होने छत्तीसगढ़ के अलावा भारत के अन्य स्थानों पर भी खुदाई करायी है। अरुण शर्मा ने सिरपुर तथा राजिम में काफी काम किया है। उन्होंने सिरपुर में मिले प्राचीन मूर्तियों तथा मुखौटों के आधार पर कहा था कि हजारों वर्ष पहले यहाँ एलियंस आते रहे हैं। सिरपुर में मिले कई मूर्तियों में पश्चिमी देशों में मिले मूर्तियों से समानता के आधार पर उन्होंने यह बात की थी। उनका कहना है कि छत्तीसगढ़ में पुरावैभव का भंडार है और इस बात की जरूरत है कि इस विषय पर और अधिक खोज की जाये और खासकर छत्तीसगढ़ के दो-तीन ऐतिहासिक पुरास्थलों में खुदाई की जाये, ताकि छत्तीसगढ़ का पुरावैभव प्रकाश में आ सके।
डॉ. शर्मा ने करियर का आरम्भ भिलाई इस्पात संयंत्र से की थी। उन्हें इस काम में कुछ नयापन नहीं लगा, इसलिए नौकरी छोड़ दी। इसके पश्चात भारतीय पुरातत्व सर्वेक्षण (एएसआई) नागपुर में तकनीकी सहायक पद पर भर्ती हुए। इसके बाद सीखने का जुनून शुरू हुआ, जो आज 84 की उम्र में भी बरकरार है। डॉ. शर्मा ने बताया कि उन्हें ऐतिहासिक स्थलों की जानकारी प्राय: ग्रामीण देते थे। छत्तीसगढ़ में बालोद स्थित करकाभाट में महापाषाण काल के टीलों की जानकारी गांववालों ने ही दी थी।
फ्रीडम ट्रॉफी (क्रिकेट)
फ्रीडम ट्रॉफी एक क्रिकेट ट्रॉफी है जो भारत और दक्षिण अफ्रीका के बीच खेलईगई टेस्ट श्रृंखला के विजेता को प्रधान की जाती है।। यह ट्रॉफी का निर्माण महात्मा गाँधी और नेल्सन मंडेला जिन्होंने अपने राष्ट्र को आजादी दिलाने में महत्व पूर्ण योगदान दिया था के सन्मान मैं किया गया है।
बीसीसीआये और सीइसए ने घोसित किया की सन २०१५ से आगे भारत और दक्षिण अफ्रीका के बीच खेले जाने वाले सभी टेस्ट श्रृंखला का नाम महात्मा गाँधी–नेल्सन मंडेला श्रृंखला रखा जाएगा। इस प्रकार इन शृंकलाओं को प्रठिस्ता और पारंपरिक महहतव प्राप्त होगा।
भिलाई इस्पात संयंत्र
भिलाई इस्पात संयंत्र (Bhilai Steel Plant (BSP)) भारत के छत्तीसगढ़ के भिलाई में स्थित इस्पात कारखाना है। यह भारत का पहला इस्पात उत्पादक संयंत्र है तथा मुख्यतः रेलों का उत्पादन करता है।
इस संयंत्र की स्थापना सोवियत संघ की सहायता से १९५५ में हुई थी।
इस कारखाने की स्थापना दूसरी पंचवर्षीय योजना (1956-61)के अंतर्गत की गई थी।
दस बार देश का सर्वश्रेष्ठ एकीकृत इस्पात कारखाने के लिए प्रधानमंत्री ट्रॉफी प्राप्त यह कारखाना राष्ट्र में रेल की पटरियों और भारी इस्पात प्लेटों का एकमात्र निर्माता तथा संरचनाओं का प्रमुख उत्पादक है। देश में 260 मीटर की रेल की सबसे लम्बी पटरियों के एकमात्र सप्लायर, इस कारखाने की वार्षिक उत्पादन क्षमता 31 लाख 53 हजार टन विक्रेय इस्पात की है। यह कारखाना वायर रॉड तथा मर्चेन्ट उत्पाद जैसे विशेष सामान भी तैयार कर रहा है। भिलाई इस्पात कारखाना आईएसओ 9001:2000 गुणवत्ता प्रबन्धन प्रणाली से पंजीकृत है। अतः इसके सभी विक्रेय इस्पात आईएसओ की परिधि में आते हैं।
भिलाई के कारखाने, इसकी बस्ती और डल्ली खानों को पर्यावरण प्रबन्धन प्रणाली से सम्बन्धित आईएसओ 14001 भी प्राप्त है। यह देश का ऐसा एकमात्र इस्पात कारखाना है जिसे इन सभी क्षेत्रों में प्रमाणपत्र मिला है। कारखाने को सामाजिक उत्तरदायित्व निभाने के लिए एसए: 8000 प्रमाणपत्र और व्यावसायिक स्वास्थ्य तथा सुरक्षा के लिए ओएचएसएएस-18001प्रमाणपत्र भी प्राप्त है। इन अन्तर्राष्ट्रीय स्तर पर मान्य प्रमाणपत्रों के कारण भिलाई के उत्पादों का महत्व और भी बढ़ जाता है तथा इस्पात उद्योग में इसकी गणना सर्वश्रेष्ठ संगठनों में की जाती है। भिलाई को अनेक राष्ट्रीय पुरस्कारों से सम्मानित किया गया है तथा इसे लगातार तीन वर्ष सीआईआई-आईटीसी सस्टेनेबिलिटी पुरस्कार प्राप्त हुआ है।
धन-शोधन निवारण अधिनियम, 2002
धन-शोधन निवारण अधिनियम, २००२ (Prevention of Money Laundering Act, 2002) भारत के संसद द्वारा पारित एक अधिनियम है जिसका उद्देश्य काले धन को सफेद करने से रोकना है। इसमें धन-शोधन से प्राप्त धन को राज्यसात (ज़ब्त) करने का प्रावधान है। यह अधिनियम 1 जुलाई, 2005 से प्रभावी हुआ।
अभी तक इस अधिनियम में वर्ष 2005, 2009 और 2012 में संशोधन किए गये हैं।
वित्तीय अपराध
सम्पत्ति से सम्बन्धित अपराधों को वित्तीय अपराध (Financial crimes) कहते हैं जिनमें सम्पत्ति के स्वामित्व का अपने लाभ के लिये अवैध परिवर्तन किया जाय।
कैथरीन पर्वत
कैथरीन पर्वत; Mount Catherine: (), माउंट कैथरीन ‎‏स्थानिया स्तर पर ये जबल कैथरीन के नाम से जाना जाता है, मिस्र के उच्चतम पर्वतो में एक है। यह दक्षिण सिनाई प्रशासनिक में सेंट कैथरीन के शहर के पास स्थित है।
संग्राम चौगुले
संग्राम चौगुले भारतीय बॉडी बिल्डर हैं। इन्होने १ बार मिस्टर युनिवेर्स, ६ बार मिस्टर इंडिया, ५ बार मिस्टर महाराष्ट्र, ३ बार मिस्टर वर्ल्ड और ३ बार मिस्टर एशिया का खिताब जीत चुके हैं।
मूल रूप से महाराष्ट्र के कोल्हापुर के रहने वाले संग्राम के माता और पिता शिक्षक थे। अभिभावकों की कमाई से ६ लोगों के परिवार का गुजारा बड़ी ही मुश्किल से हो पाता था। संग्राम ने गांव के स्कूल से अपनी प्रारंभिक शिक्षा पूरी की और १२वीं के बाद बहादुरगढ़ के पॉलिटेक्निक कॉलेज से इलेक्ट्रिकल इंजीनियरिंग (अभियांत्रिकी) में डिप्लोमा किया। इसके बाद वह पुणे के मॉडर्न कॉलेज में उन्होंने बी.ए में प्रवेश लिया।
कॉलेज में पढ़ाई के दौरान संग्राम ने पुणे की फैशन डिजाइनर स्नेहल से विवाह किया। विवाह के बाद संग्राम ने घर चलाने के लिए एक कंपनी में काम शुरू किया। लेकिन वहां से मिलने वाली तनख्वाह से परिवार और बॉडीबिल्डिंग को एक साथ आगे ले जाना मुश्किल था। आर्थिक समस्या के कारण तब संग्राम ने बॉडीबिल्डिंग छोड़ने का फैसला किया। जब यह बात उनके दो दोस्तों को पता चली तो उन्होंने संग्राम की फिटनेस ट्रेनिंग का पूरा खर्च कई महीनों तक उठाया। हालांकि संग्राम को ज्यादा दिनों तक दोस्तों के पैसों पर निर्भर नहीं रहना पड़ा। जिस जिम में वे वर्कआउट करते थे, उसी जिम में उन्हें ट्रेनर की नौकरी मिल गई और उनकी आर्थिक समस्या खत्म होने लगी।
पुणे में पढ़ाई के दौरान संग्राम चौगुले का बॉडी बिल्डिंग प्रति रुझान बढ़ा। उन्होंने पहली बार 'महाराष्ट्र इंटर कॉलेज कॉम्पटीशन' में भाग लेते हुए 'मराठा श्री' का खिताब जीता। उनकी सुडौल शरीर को देखते हुए उनके शिक्षको ने ऐसी और प्रतियोगिताओं में शामिल होने के लिए उन्हें प्रेरित किया। संग्राम ने कुछ ही वर्ष में कड़ी परिश्रम और लगन से पूरे महाराष्ट्र में नाम कमाया और 'आस्था सांगली', 'द ग्रेट मराठा श्री' और 'पुणे श्री' जैसे प्रतिष्ठित खिताब अपने नाम किये। साल २००९ में संग्राम 'महाराष्‍ट्र श्री' प्रतियोगिता में गोल्ड मैडल जीत कर महाराष्ट्र के सर्वश्रेष्ठ बॉडी बिल्डर बन गए। वह साल २०१० में 'मिस्टर इंडिया' बने। इसी साल बहरीन में होने वाले 'एशियन बॉडी बिल्डर्स चैंपियनशिप' में संग्राम को ५वां स्थान मिला। बहरीन से लौटने के बाद संग्राम ने कड़ी मेहनत से एक साल के भीतर यानी साल २०११ में दो बार 'मिस्टर इंडिया' खिताब अपने नाम किया। इसके बाद वह साल २०१२ में बैंकाक में आयोजित हुई 'मिस्टर यूनिवर्स' प्रतियोगिता के विजेता बने। इस उपलब्धि के बाद भी संग्राम ने कई नेशनल और इंटरनेशनल लेवल की प्रतियोगिताओं को जीता। वें फिजिक जिम के संस्थापक हैं।
संग्राम ने आगामी मराठी फिल्म 'दंभ' में अभिनय कर रहे हैं। वें कई फिटनेस विज्ञापन में भी नजर आ चुके हैं।
आदित्य देव
आदित्य देव (१ नवम्बर १९८८; १३ सितम्बर २०१२) जिन्हें रोमियो के नाम से भी जाना जाता था, एक भारतीय बॉडी बिल्डर, डांसर, एवं कलाकार थे। गिनीज बुक ऑफ व‌र्ल्ड रिकार्ड के अनुसार वें विश्व के पहले सबसे छोटे बॉडी बिल्डर थे, जिनकी शरीर की लम्बाई मात्र दो फीट नौ इंच था।
वर्ष २००६ में रोमियो का नाम "दुनिया के सबसे छोटे बॉडी बिल्डर" के रूप में लिम्का बुक ऑफ़ रिकार्ड्स में अंकित किया गया था। एक बॉडी बिल्डर होने के अलावा रोमियो को एक डांसर के रूप में भी जाना जाता था। रोमियो ने देश-विदेश की कई टीवी चैनलों पर अपनी डांस और बॉडी बिल्डिंग प्रतिभा की प्रस्तुति प्रदर्शित की थी।  आदित्य की जिंदगी पर ब्रिटेन में फिल्म का भी निर्माण किया गया था।
१३ सितम्बर २०१२ को २३ साल की उम्र में जालंधर के एक निजी अस्पताल में ब्रेन हैमरेज से रोमियो की मौत हो गई।
प्रेमचंद डेगरा
प्रेमचंद डेगरा एक प्रसिद्ध भारतीय बॉडी बिल्डर हैं। वे साल 1988 में बॉडीबिल्डिंग के 80 किलो भार वर्ग में मिस्टर यूनिवर्स का खिताब जीत चुके हैं। वर्ष १९९० में प्रेमचंद डेगरा को भारत सरकार ने पद्म श्री पुरस्कार से सम्मानित किया।
मुकेश सिंह गहलोत
मुकेश सिंह गहलोत (जन्म: 1978) एक पेशेवर भारतीय बॉडी बिल्डर हैं, जिन्होंने भारत का प्रतिनिधित्व करते हुए, पावरलिफ्टिंग चैंपियनशिप २०१६ में १२५ किलो ग्राम रॉ कैटिगरी में स्वर्ण पदक जीता। गहलोत ने २०१३ में भी गोल्ड मेडल जीता था और अब वह २०१६ में जीतकर दूसरी बार विश्व चैंपियन बने हैं। इनका ४ बार मिस्टर इंडिया बन्ने का नेशनल रिकॉर्ड हैं।
सुहास खामकर
सुहास खामकर एक प्रेशेवर भारतीय बॉडी बिल्डर हैं। सुहास मिस्टर इंडिया, मिस्टर एशिया समेत कई खिताब जीत चुके हैं। इसके अलावा वे मिस्टर अफ्रीका 2010, मिस्टर ओलिम्पिया, मिस्टर महाराष्ट्र के खिताब से नवाजे जा चुके हैं। ७ बार मिस्टर इंडिया व एक बार एशियन चैंपियन बॉडी बिल्डर रह चुके हैं। इन्हें इंडिया का अर्नाल्ड भी कहा जाता है।
उन्होंने 16 साल की उम्र से ही जिम में वर्क आउट करना शुरू कर दिया था। खामकर बॉडी बिल्डिंग प्रतियोगिताओं में कई बार भारत का प्रतिनिधित्व कर चुके है और कई खिताब अपने नाम कर चुके है। इसके पूर्व वे सेंट्रल रेलवे में टिकट कलक्टर भी रह चुके हैं। सुहास को बॉडी बिल्डिंग के क्षेत्र में भारत श्री, मिस्टर इंडिया, एशिया श्री और मिस्टर एशिया जैसे कई बड़े खिताब मिल चुका है।
महाराष्ट्र सरकार ने सुहास को बॉडी बिल्डिंग के क्षेत्र में उल्लेखनीय योगदान लिए महाराष्ट्र के पनवेल में नायब तहसीलदार के पद पर नियुक्त किया था, लेकिन एक जमीन से जुड़े मामले में एंटी करप्शन ब्यूरो (एसीबी) ने 50 हजार रुपए की रिश्वत मांगते पकडे जाने पर उन्हें सस्पेंड कर दिया गया।
ऑस्ट्रेलिया क्रिकेट टीम का न्यूज़ीलैंड दौरा 2017
ऑस्ट्रेलियाई क्रिकेट टीम वर्तमान में तीन एक दिवसीय अंतरराष्ट्रीय (वनडे) खेलने के लिए जनवरी और फरवरी 2017 में न्यूजीलैंड दौरा कर रहे हैं।
ऑस्ट्रेलिया के कप्तान स्टीव स्मिथ पाकिस्तान के खिलाफ अंतिम वनडे में एक टखने की चोट पीड़ित होने के बाद श्रृंखला से बाहर हो गए। मैथ्यू वेड स्मिथ की जगह में ऑस्ट्रेलिया के कप्तान के रूप में नामित किया गया था और सैम हैज़लिट स्मिथ के स्थानापन्न के रूप में टीम में शामिल किया गया। हालांकि, वेड एक पीठ शिकायत के साथ पहले मैच से बाहर हो गए और एरॉन फिंच पर कप्तान के रूप में ले लिया। दूसरे वनडे से पहले, वेड पीठ की चोट के कारण श्रृंखला से बाहर हो गए और फिंच शेष मैचों में कप्तान के लिए जारी रखा।
न्यूजीलैंड चैपल-हैडली ट्रॉफी को पुनः प्राप्त करने के लिए, श्रृंखला 2-0 से जीत ली।
मार्टिन गप्टिल मांसपेशियों में खिंचाव की समस्या के कारण दूसरे वनडे से बाहर हो गए। डीन ब्राउनली ने अपने कवर के रूप में टीम में शामिल किया गया। ईश सोढ़ी टीम में जोड़ा गया था और टॉम ब्लून्डेल अंतिम वनडे के लिए टीम से जारी किया गया था। गप्टिल हैमस्ट्रिंग की चोट से बरामद नहीं हुआ है और तीसरे वनडे से बाहर हो गए।
थाईलैंड में बौद्ध धर्म
थाईलैंड में बौद्ध धर्म थेरवाद बौद्ध सम्प्रदाय है, जो थाईलैंड की जनसंख्या में बड़े पैमाने पर ९५% है। थेरवाद बौद्ध धर्म थाईलैंड का राष्ट्रीय धर्म है। थाईलैंड में बौद्ध धर्म भी बड़े थाई चीनी आबादी से लोक धर्म के रूप में अच्छी तरह से चीनी धर्मों के साथ एकीकृत हो गया है। थाईलैंड में बौद्ध विहारों, लंबे सुनहरे स्तूपों की विशेषता है, और थाईलैंड की बौद्ध वास्तुकला अन्य दक्षिण पूर्व एशियाई देशों, विशेष रूप से कंबोडिया और लाओस, थाईलैंड, जिसके साथ शेयर सांस्कृतिक और ऐतिहासिक विरासत में उस के समान है।
संदेश दैनिक
संदेश (Gujarati:સંદેશ) भारत में प्रकाशित होने वाला गुजराती भाषा का प्रमुख समाचारपत्र है। इसका मुख्यालय अहमदाबाद में है। इस्वीसन १९२३ में इसके प्रकाशन की शरुआत हुई थी। अहमदाबाद, मुंबई, वड़ोदरा, सुरत, राजकोट, भावनगर और भुज से इसके विविध संस्करणों का प्रकाशन होता हैं। इस अखबार के आद्य स्थापक, तंत्री और संवर्धक चीमन भाई पटेल थे। द संदेश लिमिटेड संस्था द्वारा इस पत्र का प्रबंधन होता है जिसके सीईओ फाल्गुन भाई पटेल है। संदेश दैनिक को छ स्थानों से प्रकाशित किया जाता हैं। विभिन्न क्षेत्रों के लिए पूरक के रूप में उपसंस्करण भी निकाले जाते हैं जो निम्नलिखित हैं:-
ये समाचारपत्र सप्ताह के सातों दिन रंगारंग प्रारुप में विषय वैविद्य सभर पूरको के साथ प्रसिद्ध होता हैं। सप्ताह के सात पूरक निम्नलिखित हैं:-
यगाना चंगेज़ी
मिर्ज़ा यास यगाना चंगेज़ी (1884-1956) का जन्म पटना बिहार में हुआ। ये उर्दू के प्रसिद्ध शायर थे। ये चंगेज़ खाँ के वंसज थे। इन्होंने शायरी का फ़न शाद अज़ीमाबादी से सीखा। इनकी तीन पुस्तकें प्रकाशित हुई हैं ये मिर्ज़ा ग़ालिब के विरोध के लिए प्रसिद्ध रहे हैं।
अख़्तर-उल-ईमान
अख़्तर-उल-ईमान का जन्म 12 नवम्बर 1915 को किला, नजीबाबाद उत्तर प्रदेश में हुआ। ये मुख्यत: नज़्म के शायर थे। ये आधुनिक उर्दू नज़्म के संस्थापकों में शामिल हैं। उर्दू नज़्म पर इनका काफ़ी प्रभाव रहा है। फ़िल्म धर्मपुत्र (1963) और वक़्त (1966) में संवाद लेखन के लिए फ़िल्मफ़ेयर अवार्ड मिला।  से बेशुमार शुहरत मिली। 1962 में साहित्य अकादमी पुरस्कार से सम्मानित हुए। और 1996 में इनका निधन हो गया।
1915 में उत्तर प्रदेश के बिजनौर जिले में किला, नजीबाबाद में पैदा हुआ।
उन्होंने बिजनौर में अपनी प्रारंभिक शिक्षा प्राप्त की, जहां वह कवि और विद्वान खुर्शीद उल इस्लाम के संपर्क में आए - जिन्होंने अलीगढ़ मुस्लिम विश्वविद्यालय में पढ़ाया - और राल्फ रसेल के साथ एक लंबा सहयोग विकसित किया। उन्होंने दिल्ली में जाकिर हुसैन कॉलेज से स्नातक की उपाधि प्राप्त की।
उन्होंने काव्य अभिव्यक्ति के अर्थ के रूप में अधिक लोकप्रिय गज़ल पर नाज़म को पसंद किया। अख्तर उल इमान की भाषा "मोटे और अप्रचलित" है। वह अपने संदेश को प्रभावी और यथार्थवादी बनाने के लिए "मोटे" और सांसारिक काव्य अभिव्यक्तियों का उपयोग करता है।
उन्होंने आधुनिक उर्दू कविता में नए रुझानों और विषयों के लिए एक बड़ी विरासत छोड़ दी, जो दार्शनिक मानवता पर जोर देने के साथ आधुनिक और समकालीन उर्दू नाज़म को एक नई दिशा दे रही थी।
साहिती पुरस्कारहिंदी सिनेमा को उनका योगदान महत्वपूर्ण है, उनकी पहली ऐतिहासिक फिल्म कानून थी जो उनकी बड़ी हिट फ़िल्म थी। अन्य महत्वपूर्ण फिल्मों के लिए उन्होंने एक स्क्रिप्ट लेखक के रूप में योगदान दिया धर्मरूप (1961) - जिसके लिए उन्हें फिल्मफेयर मिला पुरस्कार - गुमरा, वकत, पाथर के सनम, और दाघ।
एक फिल्म जिसमें उनके गीत हैं "बिखरे मोती"।• आइस अबाद खरब मी (उर्दू) - उर्दू अकादमी, दिल्ली, भारत द्वारा प्रकाशित। भारत के प्रसिद्ध उर्दू लेखक की आत्मकथा।
सब रंग (1948): एक-कविता ड्रामा। ज़मीस्तान सर मेहरिका (उर्दू) - एक अविस्मरणीय उर्दू कवि का अंतिम पोएटिक संग्रह। सुल्तान इमान और बेदर बख्त द्वारा संकलित और संपादित। सड़क की प्रश्न - बदर बख्त द्वारा व्यापक टिप्पणी के साथ अख्तर-उल-इमान की चयनित कविताओं
राजेंद्र नाथ रहबर
राजेंद्र नाथ रहबर उर्दू के प्रमुख उस्ताद शायरों में से एक हैं उनका जन्म 05 नवम्बर 1931 को पंजाब के शकरगढ़ में हुआ, जो विभाजन के बाद पाकिस्तान को मिल गया। तथा रहबर साहिब का परिवार पठानकोट आकर बस गया।
रहबर साहिब ने हिन्दू कॉलेज अमृतसर से बी॰ए॰, खालसा कॉलेज पंजाब से एम॰ए॰(अर्थशास्त्र) और पंजाब यूनिवर्सिटी से एल॰एल॰बी॰ की। बचपन में शायरी का शौक़ पल गया, बड़े भाई ईश्वरदत्त अंजुम भी शायर थे। रहबर साहिब ने शायरी का फन रतन पंडोरवी से सीखा।
रहबर साहिब की नज़्म तेरे खुशबू में बसे ख़त को विश्वव्यापी शोहरत मिली। इस नज़्म को जगजीत सिंह ने लगभग 30 सालों तक अपनी मखमली आवाज़ में गाया। पूर्व प्रधानमंत्री अटल बिहारी वाजपेयी द्वारा रहबर साहिब को लिखे ख़त के लिए भी वो चर्चा में रहे।
मशहूर फ़िल्म निर्माता महेश भट्ट ने रहबर साहिब मशहूर नज़्म को अपनी फ़िल्म 'अर्थ' में फिल्माया है। रहबर साहिब अपने जीवन के तकरीब 70 साल उर्दू साहित्य की सेवा में समर्पित किये हैं और अब भी निरंतर साहित्य सेवा में लगे हैं।रहबर साहिब को देश विदेश की सैंकड़ों संस्थानों द्वारा विभिन्न सम्मानों से सम्मानित किया जा चुका है। वर्ष 2010 में पंजाब सरकार द्वारा रहबर साहिब को पंजाब का सर्वोच्च सम्मान शिरोमणि साहित्यकार सम्मान से नवाज़ा गया।
राज्य संग्रहालय, भोपाल
राज्य संग्रहालय भोपाल का उद्घाटन 2 नवम्बर, 2005 को म.प्र. के मुख्यमंत्री ने किया। यह श्यामला हिल्स पर पर स्थित है।  संग्रहालय का समय प्रातः 10.30 बजे से सायः 5.30 बजे तक होता है तथा यह प्रत्येक सोमवार एवं शासकीय अवकाश के दिन संग्रहालय बन्द रहता है। राज्य संग्रहालय भोपाल की स्थापना वर्ष 1909 में नवाब सुल्तानजहां बेगम ने की थी, पूर्व में इसका नाम एडवर्ड संग्रहालय था यह संग्रहालय वर्तमान में अजायबघर के नाम से जाना जाता था जो कि वर्तमान में यह स्थान केंद्रीय ग्रंथालय भवन के नाम से जाना जाता है। स्वतंत्रता के पश्चात इस संगृहालय को बाणगंगा स्थित इसके पुराने भवन में स्थापित किया गया। संगृहालय अपने नए भवन में 2 नवंबर वर्ष 2005 को स्थानांतरित हुआ जिसका उद्घाटन तात्कालिक मुख्यमंत्री मध्यप्रदेश शासन द्वारा हुआ। इस भव्य भवन में 17 विथिकाएं हैं जोकि अलग-अलग विषयों के ऊपर बनी हुई है थीम दीर्घा प्रागेतिहासिक जीवाश्म दीर्घा उत्खनित सामग्री दीर्घा धातु प्रतिमा दीर्घा अभिलेख दीर्घा प्रतिमा दीर्घा रॉयल कलेक्शन तथा टेक्सटाइल दीर्घा साथी स्वतंत्रता संग्राम दीर्घा डाक टिकट ऑटोग्राफ दीर्घा पांडुलिपि दीर्घा लघु रंग चित्र दीर्घा मुद्रा दीर्घा अस्त्र-शस्त्र दीर्घा बाघ गुफा मध्यकालीन दस्तावेज दीर्घा तथा दुर्लभ वाद्य यंत्र दीर्घा है। थीम वीथी अर्थात सार वीथी में ईसा पूर्व की द्वितीय शताब्दी से लेकर 13 वी शताब्दी तक की कलाकृतियां प्रदर्शित की गई है।
स्थानिक अरक्तता
शरीर के किसी भाग के ऊतकों में रक्त आपूर्ति कमी होना और उसके कारण कोशिकाओं में आक्सीजन और ग्लूकोज की कमी हो जाना, स्थानिक अरक्तता ( Ischemia या Ischaemia) कहलाता है। ऊतकों को जीवित रहने के लिये आक्सीजन और ग्लूकोज बहुत आवश्यक हैं।
इराक में सामूहिक विनाश के हथियार
इराक के सैन्य शास्त्रगार सामूहिक विनाशक हथियार (जैविक और रासायनिक हथियार) इराक का रासायनिक हथियारो का कार्यक्रम 1960 ईस्वी में शुरु हुआ था लेकीन 1990 के दशक में एक विनाशक हथियारो के रूप में सामने आया था इराक ने युध्द तथा कई अवसरो पर विनाशक हथियारो का प्रयोग किया था जिससे ईरान-इराक युद्ध और कुर्दिस्तान जनसंहार जैसी घटनाएँ सामिल है 1991 में प्रथम खाड़ी युद्ध के बाद संयुक्त राष्ट्र की सुरक्षा परिषद ने इराक मेँ रासायनिक तथा जैविक हथियार होने की पुष्टि की थी जिसपर संयुक्त राष्ट्र सुरक्षा परिषद ने इराक को अपने अज्ञात परमाणु कार्यक्रमो को नष्ट करने की चेतावनी दी थी। इराक पाँच वे राष्ट्रपति सद्दाम हुसैन दुआरा ईरान -इराक युध्द तथा कुर्दिस्तान जनसंहार जैसे युध्दो मेँ रासायनिक हथियारो के प्रयोग के लिए सद्दाम हुसैन की अंतरराष्ट्रीय स्तार पर निँदा की गयी थी।सद्दाम हुसैन के रासायनिक युद्ध के विकास और उपयोग में तीन चरणों में बांटा जाता है:
रासायनिक हथियार,महाविनाश के वे हथियार है जिनमे रसायनों ,मुख्य रूप से विषैली गैसों का उपयोग किया जाता है.
इराक में सद्दाम हुसैन के शासन काल में रसायनिक हथियार और जहरी गैसो का किया गया प्रयोग।
जिम लेकर
जेम्स "जिम" चार्ल्स लेकर ()(०९ फरवरी १९२२ – २३ अप्रैल १९८६) एक पूर्व क्रिकेट खिलाड़ी थे जो इंग्लैंड की राष्ट्रीय क्रिकेट टीम के लिए खेलते थे। १९५० वे दशक में ये १९५६ में यह "लेकर मैच" के लिए काफी लोकप्रिय हो गए यानी १९५६ में इन्होंने ओल्ड ट्रैफर्ड क्रिकेट मैदान ,मैनचेस्टर में ऑस्ट्रेलियाई क्रिकेट टीम के खिलाफ एक ही टेस्ट मैच में कुल १९ विकेट लिए थे और वो मैच इंग्लैंड जीता था। लेकर ने अपने क्रिकेट कैरियर १९४८ से १९५९ तक कुल ४६ टेस्ट मैच खेले थे जिसमें २१.२४ की गेंदबाजी औसत से कुल १९३ विकेट लिए थे। जबकि इन्होंने अपने प्रथम श्रेणी क्रिकेट में १८.४१ की औसत से कुल १,९४४ विकेट लिए।
लेकर का जन्म फ्रीज़िंगहाल ,ब्रैडफोर्ड ,वेस्ट राइडिंग ऑफ़ यॉर्कशायर ,इंग्लैंड में हुआ था ,ये मुख्य रूप से ऑफ़ स्पिन गेंदबाजी करते थे। इन्होंने १९५६ में ऑस्ट्रेलिया के खिलाफ टेस्ट क्रिकेट में सबसे अच्छा प्रदर्शन करके क्रिकेट जगत में एक नया रिकॉर्ड बनाया जिसमें इन्होंने गेंदबाजी करते हुए १९ विकेट लिए थे।
लेकर का ब्रैडफोर्ड में २२ फरवरी १९२२ में हुआ था लालन पालन उसकी चाची के साथ साल्टाइर में हुआ था। द्वितीय विश्व युद्ध से पहले "यॉर्कशायर काउंटी क्रिकेट क्लब" टीम ने बुला दिया।
मिस्र पर मुस्लिम विजय
मिस्र पर मुस्लिम विजय के प्रारंभ काल में मिस्र पर वाइजेँटाइन या पूर्वी रोमन साम्राज्य था जिसकी राजधानी कांस्टेटिनोपल थी इसी दौरान दिसम्वर 639 ईस्वी में खलीफा हजरत उमर केवल चार हजार सैनिको के साथ मिस्र विजय अभियान पर आये थे सैनिको में अधिँकाश अरब जनजाति के थे जिन्हे किँदी कहा जाता था मुस्लिम सेना ने पहले पुलुसियम पर कब्जा कर लेती जो पूर्वी रोमन साम्राज्य का पूर्वी गेट माना जाता था इसी बीच धीरे धीरे अरब मुस्लिमों ने पूरे मिस्र पर कब्जा कर शासन स्थापित किया रोमनो को मिस्र से भगा दिया गया इसी कारण मिस्र सहित अफ्रिका महाद्दीप में इस्लामी संस्कृति का गहरा प्रभाव पड़ा और इस्लाम का तीव्र गति से प्रचार हुआ।
गोल्डन रॉक
क्यैकटियो पगोडा (बर्मी: ကျိုက်ထီးရိုးဘုရား) को गोल्डन रॉक (स्वर्ण पत्थर) के नाम से भी जाना जाता है। म्यान्मार में सोम राज्य बौद्ध तीर्थ स्थल के रूप में जाना जाता है। यह एक छोटा सा पगोडा (7.3 मीटर (24 फुट)) सोने की कवर के साथ एक ग्रेनाइट बोल्डर के शीर्ष पर बनाया भक्तों द्वारा पर चिपकाया छोड़ देता है। पौराणिक कथा के अनुसार, गोल्डन रॉक खुद को अनिश्चितता के बादल बुद्ध के बालों का एक कतरे पर बैठा है। संतुलन रॉक गुरुत्वाकर्षण अवहेलना करने के लिए, के रूप में यह सदा पहाड़ी के नीचे रोलिंग के कगार पर प्रतीत होता है। रॉक और शिवालय माउंट के शीर्ष पर हैं कैकटियो। यह तीसरा सबसे महत्वपूर्ण बौद्ध तीर्थ बर्मा में श्वेडागोन पगोडा और महामुनि पगोडा के बाद साइट है। "गुरुत्वाकर्षण को धता बताते हुए" गोल्डन रॉक माना जाता है कि एक झलक किसी भी व्यक्ति को बौद्ध धर्म के लिए बारी करने के लिए एक प्रेरणा के लिए पर्याप्त हो सकता है।
वारकरी सम्प्रदाय
भगवान श्री विट्ठल के भक्त को वारकरी कहते हैं तथा इस संप्रदाय को वारकरी सम्प्रदाय कहा जाता है।
'वारकरी' शब्द में 'वारी' शब्द अंतर्भूत है। वारी का अर्थ है यात्रा करना, फेरे लगाना। जो अपने आस्था स्थान की भक्तिपूर्ण यात्रा पुन: पुन: करता है, उसे वारकरी कहते हैं। सामान्यत: उनकी वेशभूषा इस प्रकार होती है : धोती, अंगरखा, उपरना तथा टोपी। इसी के साथ कंधे पर भगवा रंग की ध्वजा, गले में तुलसी की माला, हाथ में वीणा तथा मुख में हरि का नाम लेते हुए वह वारी के लिए निकलता है। वारकरी मस्तक, गले, छाती, छाती के दोनों ओर, दोनों भुजाएं , कान एवं पेटपर चन्दन लगाता है।
ओकाबा बिन नाफे
ओकबा बिन नाफे: Uqbah ibn Nafi (, ओकबा बिन नाफे का जन्म 622 ई. को हुआ था और वह बनी उमैया या उम्मयद खिलाफत की सेना के जरनल थे जिन्होंने वर्तमान पश्चिमी अल्जीरिया और मोरक्को पर विजय प्राप्त की थी। 670 में ओक़बा मिस्र के रेगिस्तान को पार करके उत्तरी अफ्रीका पहुंचे। वर्तमान ट्यूनीशिया में उन्होंने एक शहर बसाया जो वर्तमान ट्यूनीशिया की राजधानी से 160 किलोमीटर दक्षिण में आज भी मौजूद है। उत्तरी अफ्रीका की जीत के बाद जब वह एटलांटिक महासागर तक पहुंचे तो भावनाओं में बहकर अपना घोड़ा समुद्र में डाल दिया और कहा या अल्लाह! अगर यह समुद्र मेरी राह में आड़े न आता तो धरती के अंतिम छोर तक तेरा नाम ऊंचा करता चला जाता।